Անրի-Մարի Դյուկրոտե դը Բլենվիլ

**Անրի-Մարի Դյուկրոտե դը Բլենվիլ** (, ), ֆրանսիացի կենդանաբան և անատոմ։ *Պալեոնթոլոգիա* (հնէաբանություն) գիտական եզրույթի հեղինակը։ Զբաղվել է նաև ջրիմուռների ուսումնասիրությամբ։

Ֆրանսիական ակադեմիայի անդամ (1825), Լոնդոնի թագավորական ընկերության արտասահմանյան անդամ (1832), Պետերբուրգի գիտությունների ակադեմիայի արտասահմանյան թղթակից-անդամ (1840)։

## Կենսագրություն
1796 թվականին Բլենվիլը եկել է Փարիզ՝ նկարչություն սովորելու, բայց որոշ ժամանակ անց մտադրությունը փոխել է և որոշել է նվիրվել բնագիտությանն ու դառնալ պրոֆեսոր։ Նա գրավել է Ժորժ Կյուվիեի ուշադրությունը, ում օգնականն է դարձել և երբեմն փոխարինել որպես դասախոս Կոլեժ դը Ֆրանսում, Լոնդոնի Athenaeum ակումբում։ 1812 թվականին Կյուվիեի աջակցությամբ անատոմիայի և կենդանաբանության ամբիոնի օժանդակող պրոֆեսորի պաշտոն է ստացել։ Բայց տարիների ընթացքում նրանց հարաբերությունները սրվել են, ավարտվել բացահայտ թշնամությամբ։

1819 թվականին Բլենվիլն ընտրվել է Ֆիլադելֆիայի Ամերիկյան փիլիսոփայական ընկերության անդամ, 1825 թվականին՝ Ֆրանսիայի գիտությունների ակադեմիայի անդամ, 1830 թվականին փոխարինել է Ժան Բատիստ Լամարկին  բնության պատմության թանգարանի գիտական ամբիոնում։ Երկու տարի անց, Կյուվիեի մահից հետո, վերջինիս փոխարինել է համեմատական անատոմիայի ամբիոնի վարիչի պաշտոնում և ապացուցել, որ իր նախկին ուսուցչի արժանի ժառանգորդն է։ 1837 թվականին Բլենվիլն ընտրվել է Շվեդիայի գիտությունների թագավորական ակադեմիայի օտարերկրյա անդամ։

Մահացել է 1850 թվականի մայիսի 1-ին ապոպլեքսիայի սուր նոպայից, որը հավածել է նրան Փարիզի Embarcadère du Havre (ներկայիս Gare Saint-Lazare) երկաթուղային կայարանում՝ գնացքի վագոնում։

Բլենվիլը համարվել է անհետացած և գոյատևած բազմաթիվ կենդանաբանական տեսակների (ներառյալ իր պատվին անվանված կտուցավոր կետի՝ Mesoplodon densirostris-ի) տաքսոնների հեղինակ։

Հերպետոլոգիայի բնագավառում նա ընդունել է Պիեռ Անդրե Լատրեյի առաջարկը՝ երկկենցաղները սողուններից առանձնացնելու մասին, այնուհետև (1816 թ.) մշակել է կենդանները ենթախմբերով դասավորելու կարգը՝ որպես առաջնային չափորոշիչներ կիրառելով սերնդագոյացման օրգանները։ Նա գիտականորեն նկարագրել է սողունների նոր բացահայտված մի քանի տեսակներ։

Բլենվիլը մերժել է էվոլյուցիան։ Նա Լամարկի էվոլյուցիոն գաղափարների քննադատն էր, բայց Լամարկի նման պաշտպանել է գոյացման մեծ շղթայի գաղափարը։

1822 թվականի հունվարին Բլենվիլը իր *Journal de physique* ամսագրում առաջին անգամ կիրառել է *պալեոնթոլոգիա* տերմինը։

## Ի պատիվ Անրի Բլենվիլի անվանված տաքսոններ
*Հյուսիսամերիկյան մողես՝ *Phrynosoma blainvillii* 
*Բրածո ձուկ՝ *Aeduella blainvillei* 
*Ձուկ՝ *Leptonotus blainvilleanus* (Eydoux & Gervais, 1837)
**Mesoplodon densirostris*, որի գիտական նկարագիրը Անրի Բլենվիլը կազմել է 1817 թվականին, նույնպես անվանվել է ի պատիվ նրա։

## Աշխատություններ
* *Prodrome d’une nouvelle distribution du règne animal*, 1816
* *Ostéographie ou description iconographique comparée du squelette et du système dentaire des mammifères récents et fossiles*, 1839—1864 (неоконченное)
* *Faune française*, 1821—1830
* *Cours de physiologie générale et comparée, professé à la Faculté des sciences de Paris*, Vorlesungsnachschriften, hrsg. von Henry Hollard, 1833
* *Manuel de malacologie et de conchyliologie*, 1825—1827
* *Manuel d’actinologie ou de zoophytologie*, 1834
* *Histoire des sciences de l’organisation et de leurs progrès, comme base de la philosophie*, Vorlesungsnachschriften, hrsg. von T. L. M. Maupied, 1845
* *Sur les Principes de la zooclassie, ou de la Classification des animaux*, 1847

## Ծանոթագրություններ

## Գրականություն
* Иностранные члены Российской академии наук XVIII−XXI вв.: Геология и горные науки. / Отв. редактор И. Г. Малахова. М.: ГЦ РАН, 2012. — 504 с. ISBN 978-5-904509-08-8 (эл. версия).

## Արտաքին հղումներ
* 

Կատեգորիա:Թանգարանային աշխատակիցներ
Կատեգորիա:Կենսաբաններ
Կատեգորիա:Շվեդիայի գիտությունների թագավորական ակադեմիայի անդամներ
Կատեգորիա:Ֆրանսիացի գիտնականներ
Կատեգորիա:Ֆրանսիացի կենսաբաններ